ບັງກລາແດັສ ຕັດສິນເຫັນພ້ອມ ໃຫ້ປະຫານຊີວິດ ຜູ້ນຳພັກ ອິສລາມ
ທ່ານ Nizami ຖືກພົບເຫັນວ່າ ມີຄວາມຜິດ ໃນເດືອນຕຸລາປີ 2014​ ໃນ​ຂໍ້​ຫາ​ ຂ້າ​ລ້າງ​ເຊື້ອຊາດ​ເຜົ່າ​ພັນ ຄາດ​ຕະກຳ ທໍລະມານ​ ຂົ່ມຂືນ​ສຳ​ເລົາ ​ແລະ​ທຳລາຍ​ຊັບ​ສິນ.
ສານສູງສຸດຂອງບັງກລາແດັສໃນວັນພຸດມື້ນີ້ເຫັນພ້ອມກັບການ ຕັດສິນໂທດປະຫານຊີວິດ ຜູ້ນຳຂອງພັກ ສາສະໜາອິສລາມທີ່ ໃຫຍ່ທີ່ສຸດຂອງປະເທດຍ້ອນຄວາມຜິດໃນການກໍ່ອາຊະຍາກຳ ສົງຄາມ ຄະນະຜູ້ພິພາກສາໄດ້ປະຕິເສດຕໍ່ການຂໍອຸທອນຂອງທ່ານ Mo- tiur Rahman Nizami ຜູ້ນຳຂອງພັກ ສາສະໜາອິສລາມຫົວ ຮຸນແຮງ Jamaat-e-Islami ການຕັດສິນດັ່ງກ່າວນີ້ແມ່ນແຜ້ວ ທາງໃຫ້ແກ່ອຸບປະສັກ ອັນສຸດທ້າຍ ທີ່ຈະທຳການປະຫານຊີວິດ ທ່ານ ທ່ານ Nizami ໄດ້ຖືກພົບເຫັນວ່າມີຄວາມຜິດ ໃນເດືອນຕຸລາ ປີ 2014 ໃນຂໍ້ຫາຂ້າລ້າງເຊື້ອຊາດເຜົ່າພັນ ຄາດຕະກຳ ທໍລະມານ ຂົ່ມຂືນສຳເລົາ ແລະທຳລາຍຊັບສິນ ກ່ຽວກັບ ບົດບາດຂອງທ່ານ ໃນລະຫວ່າງການເຮັດສົງຄາມເປັນເວລາ 9 ເດືອນ ເພື່ອຄວາມເປັນ ເອກກະລາດຂອງບັງກລາແດສຈາກປາກິສຖານໃນປີ 1971 ບັງກລາແດັສກ່າວວ່າ ຜູ້ປະສານງານຢູ່ໃນທ້ອງຖິ່ນແລະທະຫານປາກິສຖານໄດ້ສັງຫານ ປະຊາຊົນ 3 ລ້ານຄົນ ຂົ່ມຂືນແມ່ຍິງ 200,000 ຄົນ ແລະເຮັດໃຫ້ 10 ລ້ານຄົນ ຕ້ອງໄດ້ ອົບພະຍົບຫຼົບໄພ ໄປຢູ່ຕາມສູນອົບພະຍົບຕ່າງໆໃນປະເທດອິນເດຍທີ່ເປັນເພື່ອນບ້ານ ພັກ Jamaat-e-Islami ຄັດຄ້ານຕໍ່ການເປັນເອກກະລາດຂອງບັງກລາແດັສ ສານພິເສດທີ່ຕັ້ງຂຶ້ນໂດຍນາຍົກລັດຖະມົນຕີ Sheikh Hasina ໄດ້ຕັດສິນລົງໂທດຜູ້ນຳ ພັກຝ່າຍຄ້ານຫຼາຍກວ່າ 10 ຄົນວ່າມີຄວາມຜິດໃນຖານກໍ່ອາຊະຍາກຳສົງຄາມນັບແຕ່ປີ 2010 ເປັນຕົ້ນມາ ພວກຝ່າຍຄ້ານ ໄດ້ປະນາມການດຳເນີນຄະດີເຫຼົ່ານີ້ວ່າ ມີຈຸດປະສົງ ທາງການເມືອງ ທີ່ແນເປົ້າໝາຍໃສ່ສະມາຊິກພັກຝ່າຍຄ້ານ